CELEX: 52017PC0735
Language: fi
Date: 2017-11-29
Title: Ehdotus EUROOPAN PARLAMENTIN JA NEUVOSTON ASETUS asetuksen (EY) N:o 726/2004 muuttamisesta Euroopan lääkeviraston kotipaikan sijainnin osalta

EUROOPAN KOMISSIO
            Bryssel 29.11.2017
            COM(2017) 735 final
            2017/0328(COD)
            Ehdotus
            EUROOPAN PARLAMENTIN JA NEUVOSTON ASETUS
            asetuksen (EY) N:o 726/2004 muuttamisesta Euroopan lääkeviraston kotipaikan sijainnin osalta
            (ETA:n kannalta merkityksellinen teksti)
            
               
         
         
            
               PERUSTELUT
            
            
               
                  1.EHDOTUKSEN TAUSTA
               
               
                  Ehdotuksen perustelut ja tavoitteet
               
            
            
               Euroopan lääkevirasto perustettiin asetuksella (ETY) N:o 2309/93, joka on korvattu asetuksella (EY) N:o 726/2004
                  1
               . Euroopan yhteisöjen tiettyjen elinten ja yksikköjen sekä Europolin kotipaikan vahvistamisesta jäsenvaltioiden hallitusten valtion- tai hallitusten päämiesten tasolla kokoontuneiden edustajien yhteisellä sopimuksella 29. lokakuuta 1993 tehdyn päätöksen
                  2
                1 artiklan mukaisesti Euroopan lääkeviraston kotipaikka on Lontoo, Yhdistynyt kuningaskunta.
            
            
               
                  Yhdistynyt kuningaskunta ilmoitti 29. maaliskuuta 2017 Eurooppa-neuvostolle aikomuksestaan erota unionista Euroopan unionista tehdyn sopimuksen 50 artiklan nojalla. 
               
               
               
                  Jäljellä olevat 27 jäsenvaltiota valitsivat 20. marraskuuta 2017 yleisten asioiden neuvoston (50 artikla) yhteydessä Amsterdamin, Alankomaat, Euroopan lääkeviraston uudeksi kotipaikaksi. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Koska muutettava säädös perustuu Euroopan unionin toiminnasta tehdyn sopimuksen, jäljempänä ’SEUT-sopimus’, 114 artiklaan ja 168 artiklan 4 kohdan c alakohtaan, muutossäädöksellä olisi oltava sama oikeusperusta. 
            
            
               •Toimintatavan valinta
            
            
               Tällä ehdotuksella on tarkoitus muuttaa asetusta (EY) N:o 726/2004. Vastaavaa muutosta ehdotetaan näin muutosasetuksena.
            
            
               •Toissijaisuus- ja suhteellisuusperiaatteet  
            
            
               Viraston kotipaikan sijaintia koskeva kysymys kuuluu unionin yksinomaiseen toimivaltaan. Toimenpide on oikeassa suhteessa ehdotetun asetuksen tavoitteen kanssa eli viraston uuden kotipaikan vahvistamiseksi asetuksessa (EY) N:o 726/2004.
            
            
               4.TALOUSARVIOVAIKUTUKSET
            
            
               Euroopan lääkeviraston uudelleensijoittamisella on talousarviovaikutuksia erityisesti ottaen huomioon sen nykyisen vuokrasopimuksen ennenaikaiseen päättämiseen Lontoossa unionista eroamisen seurauksena liittyvät kustannukset, varsinaiseen muuttoon liittyvät kustannukset sekä uusiin toimitiloihin Amsterdamissa asettautumiseen liittyvät kustannukset. Kuten neuvoston 22. toukokuuta 2017 antamissa ohjeissa sopimuksen neuvottelemiseksi Yhdistyneen kuningaskunnan kanssa sen Euroopan unionista eroamiseen sovellettavista yksityiskohtaisista määräyksistä esitetään, Yhdistyneen kuningaskunnan olisi täysimääräisesti katettava eroamisprosessiin liittyvät erityiskustannukset, kuten Yhdistyneessä kuningaskunnassa sijaitsevien virastojen sijoittaminen muualle.
            
            
               Jotkin uudelleensijoittamiseen liittyvistä kustannuksista saatetaan joutua ennakkorahoittamaan EU:n talousarviosta ennen lopullisen rahoitusratkaisun aikaansaamista. Komissio arvioi tältä osin EU:n talousarvion kautta kanavoitavat mahdolliset lisärahoitustarpeet yhteistyössä Euroopan lääkeviraston kanssa. Komissio esittää asianmukaiset ehdotukset Euroopan parlamentille ja neuvostolle tarpeen mukaan vuotta 2019 ja tarvittaessa vuotta 2018 koskevan vuotuisen talousarviomenettelyn puitteissa. Tämä koskee esimerkiksi varsinaiseen muuttoon liittyviä kustannuksia. Lisäksi uusiin toimitiloihin asettautumiseen liittyvät kustannukset esitetään varanhoitoasetuksen
                  3
                203 artiklassa esitetyn kiinteistöhankemenettelyn puitteissa; kyseisessä menettelyssä edellytetään Euroopan parlamentin ja neuvoston hyväksyntää ennen kiinteistöhankkeisiin liittyvien sopimusten tekemistä. Tämä menettely on tarkoitus käynnistää mahdollisimman pian (viimeistään vuoden 2018 alussa). 
            
            
                
            
            
               2017/0328 (COD)
            
         
         
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               asetuksen (EY) N:o 726/2004 muuttamisesta Euroopan lääkeviraston kotipaikan sijainnin osalta
               
            
               (ETA:n kannalta merkityksellinen teksti)
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 114 artiklan ja 168 artiklan 4 kohdan c alakohdan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottavat huomioon Euroopan talous- ja sosiaalikomitean lausunnon
                  4
               , 
            
            
               ottavat huomioon alueiden komitean lausunnon
                  5
               ,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Yhdistyneen kuningaskunnan ilmoitettua 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla jäljellä olevat 27 jäsenvaltiota valitsivat yleisten asioiden neuvoston (50 artikla) yhteydessä Amsterdamin, Alankomaat, Euroopan lääkeviraston uudeksi kotipaikaksi.
            
            
               (2)Kun otetaan huomioon Euroopan unionista tehdyn sopimuksen 50 artiklan 3 kohta, Euroopan lääkeviraston olisi otettava käyttöön uusi kotipaikkansa siitä päivästä, jona perussopimuksia lakataan soveltamasta Yhdistyneeseen kuningaskuntaan, tai 30 päivästä maaliskuuta 2019 sen mukaan, kumpi ajankohta on aikaisempi.
            
            
               (3)Jotta varmistetaan Euroopan lääkeviraston asianmukainen toiminta sen uudessa sijaintipaikassa, olisi tehtävä toimipaikkaa koskeva sopimus ennen kuin lääkevirasto aloittaa uudessa kotipaikassaan.
            
            
               (4)Jotta Euroopan lääkevirastolla olisi riittävästi aikaa uudelleensijoittumiseen, tämän asetuksen olisi tultava voimaan kiireellisesti.
            
            
               (5)Euroopan parlamentin ja neuvoston asetusta (EY) N:o 726/2004
                  6
                olisi sen vuoksi muutettava,
            
            
               OVAT HYVÄKSYNEET TÄMÄN ASETUKSEN:
            
            
               1 artikla
            
            
               Lisätään asetukseen (EY) N:o 726/2004 71 a artikla seuraavasti:
            
         
         
            
               ”71 a artikla
            
            
               Viraston kotipaikka on Amsterdam, Alankomaat.”
            
            
               2 artikla
            
            
               Tämä asetus tulee voimaan päivänä, jona se julkaistaan Euroopan unionin virallisessa lehdessä.
            
            
               Tätä asetusta sovelletaan siitä päivästä, jona perussopimuksia lakataan soveltamasta Yhdistyneeseen kuningaskuntaan, tai 30 päivästä maaliskuuta 2019 sen mukaan, kumpi ajankohta on aikaisempi. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        Euroopan parlamentin ja neuvoston asetus (EY) N:o 726/2004, annettu 31 päivänä maaliskuuta 2004, ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta (EUVL L 136, 30.4.2004, s. 1).
               
               
                  
                     (2)
                  
                        EYVL C 323, 30.11.1993, s. 1.
               
               
                  
                     (3)
                  
                        Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).
               
               
                  
                     (4)
                  
                        EUVL C , , s. .
               
               
                  
                     (5)
                  
                        EUVL C , , s. .
               
               
                  
                     (6)
                  
                        Euroopan parlamentin ja neuvoston asetus (EY) N:o 726/2004, annettu 31 päivänä maaliskuuta 2004, ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta (EUVL L 136, 30.4.2004, s. 1).